З 1 па 23 верасня 2007 г. у Маскоўскім музеі сучаснага мастацтва прайшла выстаўка твораў з металу мастакоў Беларусі, Літвы, Расіі, Украіны “Металічны вернісаж”. Праект арганізаваны Віцебскім цэнтрам сучаснага мастацтва і Фабрыкай мастацкіх кавальскіх вырабаў “ОСТ” (Віцебск), пры падтрымцы ўрада Масквы, Камітэта па культуры горада Масквы і Расійскай акадэміі мастацтваў. Сярод удзельнікаў праекта — вядомыя беларускія кавалі Юрый Круш, Алесь Вераб’ёў, мастачкі з Мінска Марына Капілава і Жанета Шыдлоўская, заслужаны мастак Расійскай Федэрацыі Валерый Галкін, заслужаны мастак Украіны Алег Банькоўскі, майстар з Літвы Ўладас Кузінас, а таксама мастакі па метале Маскоўскага творчага саюза кавалёў.